sasicodes/solvari-1 huggingface dataset:
பெரும் பேராசிரியர்கள் கண்டுபிடித்த கருவிகளும் பாக்தாது நகரத்துக் கணிதப் பேராசிரியன் ஒருவனும் அறிஞர் அலிசென்னாவின் ஆராய்ச்சிகளின் பலனும் அனைத்தும் உமாரின் கையிலே இப்பொழுது சேர்ந்திருக்கின்றன.
வேகமாக உள்ளே நுழைந்த டுன்டுஷ் அடேயப்பா மிருக ராஜ்யத்திலிருந்து வந்த முனிபுங்கவர் மாதிரியிருக்கிறாயே உன்னை எங்கெங்கே தேடுவது?
ஒற்றர்களின் தலைவனான அந்த டுன்டுஷ் விழிக் கோணத்தாலேயே சிரித்தபடி ஓ அந்தப் பெண்ணா அவளைப்பற்றி நான் ஒன்றும் கேள்விப்படவில்லையே என்றான்.
தவறுதல் எதுவும் இல்லாமல் காலத்தைக் கணக்கிடுவதற்குரிய ஒரு முறையை நாம் ஏற்படுத்துவோம் என்று நான் சொல்கிறேன் என்று சொன்னான் உமார் கம்பீரமாக.
எகிப்தியர்கள் செய்திருக்கிறார்கள் கிறிஸ்துவர்களும் கூடச் செய்திருக்கிறார்களே இதோ நீ இங்கே ஊன்றி வைத்திருக்கிறாயே மரத்துண் அது ஓடும் காலத்தை அளப்பதற்கு உதவாது.
வெயிலின் மூலமாக நேரத்தை அறிந்து கொள்வதற்காகப் பூசிமெழுகிய தரையின் நடுவிலே டுன்டுஷ் மிகுந்த முயற்சிகொண்டு ஓர் அழகிய மரக்கம்பத்தை நட்டு வைத்திருந்தான்.
கோபத்துடன் அவனை இழுத்துச் சென்ற உமார் தன் தோளை அந்தக் கம்பத்தின் மீது மோதி இரண்டு கைகளாலும் இறுக்கிப் பிடித்துக் கொண்டு ஒரே மூச்சில் பிடுங்கிக் கீழே சாய்த்தான்.
அது கை நகத்தைப் போல் சுற்றிலும் சம வளைவுள்ளதாகவும் தேய்த்து மெருகு தீட்டப் பெற்றதாகவும் நீர் மட்டத்தோடு பொருந்தியதாகவும் செப்பினால் நேராகப் பொருத்தப்பட்டும் இருக்கவேண்டும்.
பருவ மாறுதல்களால் பாதிக்கப்படாமல் இருக்கவேண்டும் அந்தப் பளிங்குத் தூண் அதன் பக்கத்திலே ஒரு நீர்க்கடிகாரமும் இருக்கவேண்டும்.
நிழலின் மூலமாக ஒரு மயிரிழையளவு காலத்தையும் கணக்கிடுவதற்குரிய ஒரே வழி அதுதான் மயிரிழையளவு காலத்தையும் டுன்டுவின் வாய் முணுமுணுத்தது.
சரியான முறையில் அவர் கூறுகிறபடி தூண் அமைக்கப்பட்டால் அறிஞர் அலி சென்னாவின் பூகோள உருண்டை எவ்வளவு சரியானதோ அவ்வளவு சரியாக அந்தத் தூணும் இருக்கும்.
அந்தக் கோபத்துடன் குவாஜா மைமன் வேறு உமாரின் இந்தப் புதிய பஞ்சாங்க முறையை ஒப்புக்கொள்கிறான் என்பதும் சிந்திக்கவேண்டிய விஷயமாக இருந்தது.
அது நம் பழக்க வழக்கத்திற்கு மாறுபட்டதாயிற்றே மதத் தலைவர்களின் உலோமா சபை எதிர்க்குமே கிறிஸ்துவர்களுக்கு எனத் தனியே ஒரு பஞ்சாங்கம் இருக்கிறது காத்தாணியர்களுக்கு வட்டப் பஞ்சாங்கம் இருக்கிறது.
பாரசீகர்களாகிய நமக்கு இஸ்லாமிய ஆட்சிக்கு முன்னிருந்தே இந்தப் பஞ்சாங்க முறையிருந்து வருகிறது இதில் மாறுதல் செய்வதென்பது ஆபத்தாயிற்றே நிசாமின் இந்த ஆராய்ச்சியைக் கேட்டுக் கொண்டிருந்த டுன்டுஷ் கண்களை முடிப் பெருமூச்சு விட்டபடியே உமார் காலம் ஒன்றே ஒன்றுதான் என்று கூறுகிறான்.
நான்கு காலங்கள் அல்ல நான்கு பஞ்சாங்கங்கள் சுல்தான் மாலிக்ஷா இவனைக் கொண்டு வரச் சொல்லி இன்னும் கேட்டுக் கொண்டிருக்கிறாறே மாலிக்ஷா இவனைக் கொண்டுவா என்கிறார்.
இந்த ஆராய்ச்சிகளையும் விண்மீன்களின் இயக்கத்தைப் பற்றி அவன் செய்திருக்கும் ஆராய்ச்சிகளையும் பயன்படுத்தி அவன் புதுமையான ஒரு காலக் கணித முறையை ஏற்படுத்த முடியும்.
அது ஆண்டவனுக்குத்தான் தெரியும் தங்கள் அடியவனுக்கு எதுவும் தெரியாது என்று உள்ளத்தை மறைக்கும் ஒரு புன்சிரிப்புடன் டுன்டுஷ் கூறினான்.
தான் மறைந்து கொள்வதற்காகவும் தன் வசம் கிடைத்த பிறர் பார்க்கக் கூடாத பொருள்களை மறைத்து வைப்பதற்காகவும் அந்தக் கிட்டங்கியை அவன் பயன்படுத்தி வந்தான்.
அங்கே சென்ற டுன்டுஷ் ஒரு மூலையிலேயிருந்த பெட்டகத்தின் மூன்று பூட்டுக்களையும் திறந்து உள்ளேயிருந்து ஒரு பொருளையெடுத்தான்.
அவன் இறந்துபோன சுல்தானின் அன்புக்குரிய விகடனாக இருந்தவன் மேற்குத் திசையில் அலப்போ நகரை நோக்கிச் செல்லும் சாலை வழியில் கொண்டு செல்லப்பட்ட யாஸ்மி என்ற பெண் அன்பின் அடையாளமாக உமார் என்பவனுக்கு அனுப்பிய பொருளே இந்த வளையல் என்று அந்தக் கூனன் கூறினான்.
இதையெல்லாம் சிந்தித்துப் பார்த்த டுன்டுஷ் அந்த வளையல்களைத் தன் மடிக்குள்ளே எடுத்து மறைத்து வைத்துக் கொண்டு ஓர் ஊற்றுக்கிணற்றை நோக்கி வந்தான்.
ஈட்டி முனை போன்ற ஒரு வெள்ளி முனை அளவு படுத்தப்பட்ட ஒரு கோட்டின் மீது ஒவ்வொரு மத்தியானத்திற்கு ஒரு முறை நகர்ந்து சென்றது.
ஆனால் கணிதப் பேராசிரியன் மைமன் ஓர் ஆண்டின் முடிவில்தான் உண்மை நேரத்திற்கும் இதற்கும் உள்ள வேற்றுமை தெளிவுபடும் என்று விளக்கினான்.
கோட்டையில் நாளைக் கணக்கிடுவதற்கு வேல்பிடித்தவீரன் ஒருவன் இருப்பதுபோல் இங்கேயும் ஒருவன் இல்லாததுதான் பெருங்குறையென்று டுன்டுஷ் கருதினான்.
சூரியனுக்கு நேராய் பூமி இருக்கக்கூடிய முன்பனிக்காலத்தில் ஒரு நாள் தங்கள் வேலையைத் தொடங்க ஆறு வான நூல் ஆராய்ச்சியாளர்கள் ஆயத்தமாக இருப்பதாக ஒரு வாரம் முன்பாகவே உமார் நிசாம் அவர்களுக்குத் தெரிவித்தான்.
பேரரசர் சுல்தான் அவர்கள் ஆராய்ச்சிக் கூடத்தைப் பார்வையிடுவதற்கு வேண்டிய வேலைகளையும் அவர் எதிரில் நடந்து கொள்ள வேண்டிய முறைகளையும் நாடகம் போல் நடத்திக் காட்ட நிசாம் ஏற்பாடு செய்தார்.
சுல்தான் மாலிக்ஷா அவர்கள் ஆராய்ச்சிக் கூடத்தைப் பார்வையிட வருவதாக இருந்த அன்று அவர் காலையில் முதலில் மான்வேட்டை முடிந்தபிறகு மாலையில் அங்கே நேரே வருவதாக இருந்தது.
மரத்தடிகளிலே பலவிதமான கோப்பைகளிலே விதவிதமான கறிவகைகளும் சர்பத்தும் பிற உணவுப் பொருள்களும் வைத்துக்கொண்டு வேலையாட்கள் காத்துக் கொண்டிருந்தார்கள்.
அடையாள முறைக் கணிதப் பேராசிரியரும் உமாரின் கணித ஆசிரியருமான அலி அவர்களும் பல்வேறு கலைக் கழகங்களின் பேராசிரியர்களும் தங்கள் அரசாங்க உடைகளையணிந்துகொண்டு அங்கு வந்து கூடினார்கள்.
முல்லாக்களையெல்லாம் அவரவர்களுக்குரிய மரியாதையுடன் நிசாம் அவர்களே வரவேற்று சுல்தான் அவர்களின் ஆஸ்தான மேடையின் அருகிலே உள்ள ஆசனங்களில் அமர வைத்தார்.
நாட்டிலே முழு ஆற்றலும் வாய்ந்த சமயப் பேரவையின் உறுப்பினர்களான அவர்களுடைய கருணை நிறைந்த ஆதரவு இருந்தால்தானே விஞ்ஞானம் பிழைக்க முடியும்.
அவர்களோடு பேசும்போது நேர் எதிராக நின்று பேசுவது கூடாதென்றும் அது மரியாதைக் குறைவு ஆகுமென்றும் அவர்களின் பின் பக்கமாக நின்றுபேசவேண்டுமென்றும் உமாருக்கும் எச்ரிக்கை செய்தார்.
தன்னுடைய வேட்டையாடும ஈட்டியை அருகில் இருந்த அடிமை ஒருவனிடம் கொடுத்துவிட்டுக் கீழே இறங்கிய சுல்தான் மாலிக்ஷா உள்ளே வந்தார்.
இருப்பினும் இந்த நிசாமையும் வயது முதிர்ந்த முல்லாக்களையும் பார்க்க நேர்ந்ததில் அவர் உண்மையில் மகிழ்ச்சியடைந்திருக்க மாட்டார் என்றே உமார் நினைத்தான்.
அவருக்கு வணக்கம் கூறுவதற்காக நிசாம் உமாரை அழைத்து வந்தபோது சுல்தான் அவனை உற்றுநோக்கிவிட்டு ஆம் இவனேதான் என்று மெல்லிய குரலில் கூறினார்.
வயது முதிர்ந்த கணிதப் பேராசிரியனாகிய மைமன் அரசன் முன்னிலையில் நிற்கிறோமே என்ற பயத்தில் கை நடுங்கி மெய்நடுங்கி வாய் குளறி விளக்கம் சொன்னதைக் கேட்கப் பொறுக்காமல் சுல்தான் உமார் பக்கம் திரும்பி நீயே விளக்கிக் கூறு என்றார்.
விஞ்ஞானக் கருவிகளை சுல்தான் கருத்தோடு கவனிப்பதைக் கண்டு பொறுக்காத பெரிய முல்லா தம்முடைய தகுதியை நிலைநிறுத்திக் கொள்வதற்காகவும் மதவாதத்தை நிலைநிறுத்துவதற்காகவும் முன்வந்தார்.
கவனியுங்கள் நீங்கள் ஆண்டவனின் தொண்டர்களாய் இருந்தால் அவன் ஒருவனுக்கே அடிபணியுங்கள் அவரால் படைக்கப்பட்ட கதிரவனையும் நிலாவையும் போற்றி வணங்காதீர்கள் என்று புனிதத் திருமறை புகல்கிறது என்று கூவினார் பெரியமுல்லா.
திருக்குரானில் உள்ள இந்த வாக்கியங்களைக் கேட்டதும் வழக்கம்போல மற்ற முல்லாக்களும் தங்கள் ஒப்புதலை ஒத்த குரலிலே தெரிவித்தார்கள்.
இரவும் பகலும் கதிரும் நிலவும் எல்லாம் ஆண்டவனின் படைப்புகளே அவனால் படைக்கப்பட்ட பொருள்கள் தெளிவாக்கப்படாவிட்டால் அவற்றை அவற்றின் பயனை நாம் பெறமுடியுமா?
குதிரையில் ஏறி உட்கார்ந்ததும் உமாரை அருகில் அழைத்து அரசாங்க வானநூல் கலைஞராக உன்னையேற்றுக் கொள்ளும்படி அமைச்சர் நிசாம் வேண்டிக் கொண்டார்.
உண்மையான குறிகளை அவ்வப்பொழுது உணர்ந்து கொள்வதற்கு நீ என் அருகில் இருப்பது இன்றியமையாதது என்று கூறிவிட்டு கடிவாளத்தை ஒரு சுண்டு சுண்டிக் குதிரையைத் தட்டிவிட்டார்.
அப்படியே அல்லா அருள் புரிவாராக ஆயினும் அவருடைய அரண்மனை முழுவதும் அவருடைய உளவாளிகள் தேனடையை மொய்க்கும் தேனீக்களைப் போல எங்கும் சுற்றிக் கொண்டே யிருப்பார்கள்.
இவ்வாறு பலவிதமான உபதேசங்களைச் செய்து வந்த நிசாம் தமக்கு அந்த சாம்ராஜ்யத்தை படைப்பதில் நெடுநாளாக இருந்து வந்த பெரும் பங்கையும் தன் உழைப்பையும் அரசுக்கும் தனக்கும் உள்ள தொடர்பையும் பற்றி விரிவாக எடுத்துரைத்தார்.
பழைய சுல்தான் ஆல்ப் அர்சலான் புயல் போலப் புகுந்து பல நாடுகளை வென்று பாக்தாதிலே வெற்றிக்கொடி நாட்டியதையும் அலெப்போ நகரையும் மெக்காவையும் மெதினாவையும் கைப்பற்றியதையும் சாமர்கண்டிலிருந்து கான்ஸ்டாண்டி நோபில் வரை பரந்து கிடக்கும் அந்தப் பெரிய சாம்ராஜ்யத்தையும் அதன் ஏகபோகச் சக்ரவர்த்தியாக இப்போது விளங்கும் இளஞ் சிங்கம் சுல்தான் மாலிக்ஷாவின் நிலைமையையும் மனக்கண்முன் கொண்டுவந்து நிறுத்தினான்.
நினைத்தவுடன் திட்டமிட்டு இப்படிப்பட்ட அழகிய நகரங்களைத் தம் சாம்ராஜ்யத்தில் சேர்த்துக் கொள்ளக் கூடிய இந்தச் செல்வ நிலையை அந்த நிலையின் வியத்தகு ஆற்றலை எண்ணி வியந்தான் உமார்.
சுல்தான் மாலிக்ஷா அவர்களின் பக்கத்தில் எவனாவது சோதிடர்களைக் கொண்டுவந்து எதிரிகள் வைத்து விட்டால் போதும் அந்தத் தெய்வீக நம்பிக்கையைக் கொண்டே அவரை அழித்து விட முடியும்.
சுல்தான் மாலிக்ஷாஏதாவது ஒரு விஷயத்தைப் பற்றியோ ஏதாவது காரியம் மேற்கொள்ளுவதற்குரிய நல்ல நேரத்தைப்பற்றியோ அந்தச் செயலால் ஏற்படும் வெற்றி தோல்வியைப் பற்றியோ உன்னுடைய யோசனையைக் கேட்டால் அவருடைய ஜாதகத்தை வைத்துக் கொண்டு உண்மையான கணிதமுறையால் பலாபலன்களை வகுத்துச் சொல்லு.
வேறொருவன் அவரைத் தன் வசப்படுத்தும்படி விட்டு விடாதே உன்னையும் உன் செயலையும் பொறாமைக் கண்களுடன் கவனித்து வருபவர் ஏராளம் என்பதை எப்பொழுதும் மறந்து விடாதே.
மாலிக்ஷா ஏதாவது தெய்வீகக் குறிகளின் விளக்கத்தைக் கேட்டால் அதற்கு விடையிறுப்பது மிக எளியதே பழங்காலத்துச் சோதிடக் கலைஞர்கள் வகுத்து வைத்த விதிமுறைகளின்படி கணக்கிட்டு அவற்றிற்கு குறிப்பிடப் பற்றுள்ள பலன்களை அப்படியப்படியே ஒப்பிக்க வேண்டியதுதான்.
அரசாங்க விஷயமாக ஏதாவது ஆருடம் கேட்டால் நீ எனக்கு ஆளனுப்பு விவரத்தைத் தெரிந்துகொண்டு அதற்குக் கூறவேண்டிய சரியான பதிலை நான் உனக்குத் தெரிவிக்கிறேன்.
முடிபுனைந்த பேரரசின் கையொன்று தலைப்பாகையணிந்த இந்த அமைச்சனின் கையொன்று போரும் வெற்றியும் தண்டனையும் வெகுமதியும் அரசரின் கையால் ஆக்கப்பெறுவன.
தன்னைக் காட்டிலும் சுல்தான் மாலிக்ஷாவைக் காட்டிலும் இன்னும் சொல்லப் போனால் மதத் தலைவர்களான உலேமா சபையினரில் யாரையும் காட்டிலும் அறிவாளியான இவருடைய நம்பிக்கைக்குரியவனாகத் தான் ஆகியதை எண்ணி மகிழ்ந்தான்.
உமாரின் ஒப்புதல் கிடைத்த மகிழ்ச்சியில் நிசாம் டுன்டுஷ் பக்கம் திரும்பி இவனுடைய செல்வாக்கைக் கொண்டு நாம் மாலிக்ஷாவை வசப்படுத்திக் கொள்ளலாம் என்றான்.
இதே உமார் தப்பியோடியதற்காக என்னைக் கண்டித்தாயே நாய் போல் அலையவிட்டாயே கிழவா இப்பொழுது நீயே அவனை நழுவ விடப் போகிறாய் என்று தன் மனத்திற்குள்ளேயே நினைத்துக் கொண்ட அவன் வெளியில் கேட்கும்படி பணிவுடன் எழுதியபடிதானே நடக்கும் என்று ஒரு மத நம்பிக்கையுள்ளவனுடைய குரலில் கூறினான்.
நட்சத்திரங்களையே பார்த்துக் கொண்டிருக்கும் வானசாஸ்திரியாரே என்னுடைய இந்த நாய்களின் ஆட்டத்தையும் கொஞ்சம் பாரும் என்று சுல்தான் அவனை அமர்ந்து பார்க்கும்படி கேட்டுக் கொண்டார்.
ஆடிக் கொண்டிருந்த அந்தக் கேளிக்கைக் காரர்களின் தலைவன் சட்டென்று நின்று உமாரின் எதிரிலே மண்டியிட்டுத் தன் கையை நீட்டி வெகுமதி கேட்டான்.
உமாரும் அவனைக் கூர்ந்து பார்த்துக் கொண்டே தன் விரல் நுனியில் வைத்துக் கொண்டே ஒரு நாணயத்தை வெகு திறமையாகச் சுண்டிச் சுண்டிச் சுழற்றி விட்டான்.
மணற்புயலையும் எழுப்பி வீசச் செய்வேன் இன்னும் உங்கள் எண்ணத்தில் இருப்பதையும் எடுத்துரைப்பேன் அவன் தன்னை ஆபத்தில் மாட்டிவிட முயலுகிறான் என்பதை யறியாத உமார் அப்படியானால் நீ பெரிய வித்தைக்காரன்தான் என்றான்.
கத்திச் சண்டைக்குத் தயாராக இருக்கும் வீரர்களைப் பார்க்கும் அதே ஆர்வத்தோடு அவர் உமாரையும் நாடகத் தலைவனையும் கவனித்துக் கொண்டிருந்தார்.
எந்தக் காரணம் காட்டி எவ்வளவு விளக்கினாலும் மாலிக்ஷாவின் மூட நம்பிக்கையைப் போக்குவது முடியாத காரியம் என்பதை உணர்ந்து கொண்டான் உமார்.
தாளை மடித்தான் எழுந்தான் மாலிக்ஷாவின் அனுமதியுடன் முன் நடந்து படிக்கட்டுகளின் பக்கத்திலேயிருந்த பளிங்குக் கல்லின் மேலேயிருந்த படிவத்தின் கீழே அதைச் செருகி வைத்துவிட்டு மீண்டும் தானிருந்த இடத்தில் வந்து உட்கார்ந்தான்.
பூவேலையுடன் தொங்கிய திரைச் சீலையைத் தூக்கிச் சுற்றியபடி சுவரின் நடுவில் இருந்த சிறு கதவைத் திறந்து கொண்டே இந்த வழியாக நான் வெளியே பாகிறேன் என்று சொல்லி விட்டுப் போனான்.
நான்கு திசைக் கதவுகளில் ஏதாவது ஒன்றின் வழியாக அவன் போவதாக இருந்து தானும் ஒரு திசையைக் குறிப்பிட்டால் தன் அதிர்ஷ்டவசமாகத் தான் குறிப்பிடும் திசையும் அவன் வெளியேறும் திசையும் ஒன்றாகவே இருந்து விடவும் கூடும்.
ஆனால் தன்னை நிச்சயமாக மோசம் செய்ய நினைத்த அந்தப் பயல் அதிர்ஷ்டம் விளையாடுவதற்குரிய வாய்ப்பைக் கூட தனக்குக் கொடுக்க மாட்டான்.
ஆகவே உமார் நான்கில் எதையாவது சொல்லுவதை எதிர்பார்த்து இங்குள்ள யாருக்கும் தெரியாத வேறொரு தனிக் கதவு ஒன்றின் வழியாக அவன் போவதற்குத் திட்டமிட்டிருக்க வேண்டும் என்று சூழ்ச்சியின் போக்கையாராய்ந்து முடிவு செய்தானே தவிர வேறில்லை.
இந்தப் பொன்னான வாயை பொன்னாலேயே நிரப்பு என்றார் உட்னே அந்தச் செயலாளன் சுல்தான் அருகில் இருந்த பெட்டியைத் திறந்து உமாரின் வாயிலே பொன் நாணயங்களைத் திணிக்கத் தொடங்கிவிட்டான்.
ஏனெனில் நிலவு அன்று கிடையாது அமாவாசை அந்த வெளிச்ச வட்டத்தின் மத்தியிலே ஒரு மனித உருவம் தோன்றியது அருகில் நெருங்கிப் பார்த்தபொழுது வேறு இரு உருவங்கள் தெரிந்தன.
நினைக்கும்போதே பயமாயிருக்கிறது என்றான் நீக்ரோ அடிமை வேலைக்காரன் தொடர்ந்தான் நகர்ந்து வந்து கொண்டிருந்ததே உருவம் அதுதான் வயிறு நிறைய மண்ணுண்ட ஆட்டக்காரன்.
சிறிது தூரம் சென்ற பிறகு ஓரிடத்தில் வளைந்து குட்டிச் சுவர்களின் ஊடாகச் சென்று ஏற்கெனவே ஒரு பெரிய தெருவாக இருந்திருக்க வேண்டிய ஒரு பாதையில் வந்து நின்றார்கள்.
பகல் முழுவதும் சுற்றிக் கொண்டிருந்த உமார் இந்தப் பகுதியில் சுற்றியிருந்தபடியால் அதன் உயரப் போவதற்குரிய வழியைத் தேடுவது எளிதாக இருந்தது.
உமாரைக் காட்டிலும் குட்டையாகவும் அடர்ந்த புருவமும் சுருண்ட மழித்த தாடியும் உடையவனாகவும் ளங்கிய அந்த மனிதன் அரபிக் காரர்களைப்போல் அவனுடைய அகன்ற தோள்களிலே ஒரு சால்வை போர்த்தியிருந்தான்.
இப்பொழுது இஸ்டாரின் கோயிலிலே நின்றுகொண்டு பலரும் பைத்தியம் நிசாம் அல்முல்க் அவர்கள் வெகு தூரத்தில் இருந்து கொண்டே தன்னைக் கண்காணித்து வருவதை உமார் புரிந்து கொண்டான்.
எப்பொழுதும் புன்சிரிப்புடன் கூடிய இந்து மதத்தினனான ஒரு கடிதம் எழுதுபவன் உமார் தன் கூடாரத்தில் தனியாக இருக்கும்பொழுது வந்து சாமர்கண்டிலும் பால்க் நகரிலும் நடக்கக்கூடிய விஷயங்களைப் பற்றியும் வதந்திகளைப் பற்றியும் சுல்தான் மாலிக்ஷா அவர்களின் நடவடிக்கைகளைப் பற்றியும் அடிக்கடி சொல்லுவான்.
இவ்வாறாக மாலிக்ஷாவின் படைகள் புனித ஸ்தலமான ஜெருசலத்தைக் கைப்பற்ற வேண்டியது எவ்வளவு இன்றியமையாதது என்பதை உமார் உணர்ந்து கொண்டான்.
கோடிக்கணக்கான மத நம்பிக்கையுள்ளவர்களால் இஸ்லாத்தின் தலைவராகவும் பாக்தாது தேசத்தின் காலிப்பாகவும் கருதப்படும் அளவுக்கு மாலிக்ஷா மதிப்புடையவராகி விட்டார்.
முறை கெட்ட அரசு செய்யும் கெய்ரோவின் காலிப் கையிலிருந்து மூன்றாவது புண்ணிய ஸ்தலமான ஜெருசலத்தையும் கைப்பற்றி மாலிக்ஷா அவர்களின் பெரிய சாம்ராஜ்யத்தில் சேர்க்கப்பட வேண்டியது மிக முக்கியமானது.
இதன் காரணமாகவே மாலிக்ஷா அவர்கள் வடக்கேயுள்ள மதவிரோத்திகளான பைசாந்தியர்களை எதிர்த்தும் தம் படைகளைச் செலுத்த வேண்டியிருந்தது.
புனிதமான இந்தப் போராட்டத்திலே இஸ்லாத்தின் மாபெரும் தலைவரான சுல்தான் அவர்கள் ஈடுபடும் வரையில் அவருடைய கொடியின் கீழ் படை திரண்டு கொண்டேயிருக்குமே தவிரக் குறையாது.
உருவமில்லாத கம்பளி மயிர்களின் குவியல்களைச் சேர்த்து நூலாக்கித் தறியின் முன்னேயிருந்து கொண்டு துணிகளை நய்யும் நெசவாளியைப் போல் நிசாம் அவர்கள் இருந்த இடத்தில் இருந்து கொண்டே இந்த சாம்ராஜ்யத்தை உருவாக்கும் பெரும் பணியில் ஈடுபட்டிருப்பதை உமார் மிக மிகத் தெளிவாகப் புரிந்து கொண்டான்.
இருப்பினும் உமார் படையெடுப்பை மறுத்திருந்தால் தன்னுடைய வான நூற் கலைஞரின் மேல் மிகமிக மதிப்பு வைத்திருந்த சுல்தான் நிச்சயமாகத் தன்னுடைய போர்த் திட்டத்தை மாற்றிக் கொண்டிருப்பார்.
அவன் மேற்குக் கடலைப் பார்க்க வேண்டுமென்று விரும்புவதாகவும் அதற்கு முன் எந்தக் கடற்கரையையும் அவன் பார்த்ததேயில்லையென்றும் மேலும் ஜெரூசலத்தில் உள்ள மசூதிக்கு யாத்திரிகனாகப் போகவேண்டுமென்றும் விரும்புவதாகவும் சுல்தான் மாலிக்ஷாவிடம் அவன் தெரிவித்தான்.
வழியில் கடந்து வந்த நகரங்கள் முழுவதும் அப்பொழுது தங்கியிருந்த அலெப்போ நகர் முழுவதும் சந்தை கூடுமிடம் எங்கும் அவன் விசாரித்துப் பார்த்தும் யாஸ்மியைப் பற்றி எந்தவொரு தகவலும் கிடைக்க வில்லை.
அலெப்போவிலிருந்து தென்முகமாகச் செல்லும் பாதையிலே சென்றால் டமாஸ்கஸ் பட்டணத்திற்கும் பாலைவனத்தைக் கடந்தால் எகிப்துக்கும் போகலாம்.
உன்னுடைய புனித யாத்திரை தொடங்கட்டும் நீ அங்கு செல்லும் பொழுது துரத்தில் இருக்கும் அந்த மசூதியின் தொழுகை மண்டபத்தில் என் சார்பாக ஒன்பது முறை தொழுகை நடத்தி ஆண்டவன் அருளைப் பெற்றுவா என்று அனுமதித்தார் மாலிக்ஷா.
கூடார மடிப்பவனின் மகனாகப் பிறந்த உமார் கடவுளின் அருளால் அரும்பெரும் ஞானம் பெற்றவனாக விளங்கும் உமார் தன் படையெடுப்பு நடைபெறும் பொழுதே இப்படிப்பட்டதொரு புனித யாத்திரையை முடிப்பது மிகப் பொருத்தமானதேயென்று அந்த இளந் துருக்கியரான சுல்தான் மாலிக்ஷா எண்ணினார்.
ஆனால் உமார் தன்னைவிட்டுப் பிரிந்திருக்கக்கூடிய அந்த இடைக்காலத்திலேயுள்ள ஒவ்வொரு நாளிலும் அதிர்ஷ்டந்தரக் கூடிய நல்ல நாட்களையும் வேண்டாத நாட்களையும் பற்றிய பட்டியல் ஒன்றைக் குறித்து வாங்கிக் கொள்ள அவர் தவறவில்லை.
சுல்தானின் ஜாதகத்தில் செவ்வாய் சனி சுக்கிரன் ஆகிய கிரகங்கள் சேர்த்துக் காணப்படுவதால் திடீர் சம்பவங்கள் ஏற்படக் கூடுமென்பது ஜாதகப் பலனாகக் காணப்பட்டதால் சுல்தான் இதிலே மிகக் கவனமாக இருந்தார்.
சுல்தான் தம் வானநூல் கலைஞருக்கு ராஜாங்கக் கொடி பிடிக்கும் ஒரு குழுத்தலைவனையும் காத்தாயானி வகுப்பைச் சேர்ந்த கரிய நிறம்படைத்த குதிரை வீரர்கள் பன்னிருவரையும் பிரயாணத்தின் பாதுகாப்பாளராக நியமித்து அனுப்பினார்.
உமார் விழித்திருந்தாலும் தூங்கினாலும் அவன் மேல் கண் வைத்தபடி எப்பொழுதும் இரண்டு வீரர்கள் இருந்தபடி இருக்கவேண்டும் என்று அந்தக் குழுத் தலைவனுக்கு ஆணையிட்டார்.
உமாரைக் கண்காணிக்காமல் தன்பார்வையிலிருந்து தப்பிச் செல்லும்படி எவன் விடுகிறானோ அவன் தலை தரையில் உருள்வது உறுதி என்று அவ்வீரர்களுக்குக் குழுத் தலைவன் எச்சரிக்கை கொடுத்திருந்தான்.
டமாஸ்கஸ் பட்டணத்துச் சந்தை கூடுமிடங்களிலும் பைன் மரக்காடுகள் நிறைந்த லெபனானிலும் பனிமலைச் சிகரத்தை யுடைய ஹெர்மான் மலைப் பிரதேசத்திலும் கடற்கரை வெளிகளிலும் அவர்களை அலைக்கழித்துக் கொண்டு திரிந்தான்.
கிரேக்கர்களும் ரோமானியர்களும் தங்கள் மரக்கலங்களிலே வந்திறங்கித் துறை முகங்களும் பளிங்குக் கட்டிடங்களும் அமைந்த பெருங்கடலின் கரையிதுதான்.
ஆழ்கடலின் நெடுந்துரம் வரையிலே சிறந்து விளங்கிய டைர் நகரமும் கடலின் அடித்தளத்திலே தன் அஸ்திவாரமும் அமிழ்ந்து போய் விளங்கும் சீடான் நகரமும் இருந்த இடம் சிறந்து விளங்கிய பிரதேசம் இதுதான்.
பூமாதேவியின் அடிவயிறுபோல் விளங்கிய இந்தப் பள்ளத்தாக்குப் பிரதேசத்திலும் அதன் கந்தகக்குழம்பு ஊற்றுக்களிலும் மறக்கப்பட்டு மறைந்துபோன அரண்மனைகளின் விசித்திர வேலைப்பாடுகள் நிறைந்த கற்பதிப்புக்கல்களிலும் அங்கு வாழ்ந்த பரிதாபத்திற்குரிய தாடி வளர்ந்த பெரிய மனிதர்களான யூதர்களின் வாழ்க்கை நிலையிலும் தங்கள் கவனத்தைச் செலுத்திய உமாரின் கூடவந்த காத்தாயனிய வீரர்களுக்கு இந்தப் பிரதேசங்களில் பேய்கள் குடிகொண்டது போலத் தோன்றியது.
ஆனால் ஜெருசலத்தை நோக்கித் தங்கள் வழியைத் திருப்பிக் கொண்ட பிறகு அவர்கள் தங்களுக்குப் பழக்கமான ஒரு சூழ்நிலையைக் கண்டார்கள்.
தானியங்கள் நிறைந்த வயல்களின் வழியாக குதிரைகளைச் செலுத்தி அவ்வயல்களின் விளைவுகளை அழித்துக்கொண்டும் பாதிரி மடங்களைச் சோதனையிட்டுப் பொருள்களை அள்ளிக்கொண்டும் சென்றார்கள்.
தலைப்பாகையணியாத மனிதர்களும் இடுப்பில் குழந்தைகளுடன் முக்காடு கூடப் போடாத பெண்களும் குவிந்து கிடக்கும் பிணக் குவியல்களுக்குச் சவக்குழிதோண்டும் வேலையில் ஈடுபட்டிருப்பதையும் கண்டார்கள்.
பெருஞ்சாலை வழியாக உமாரும் பாதுகாப்புப் படை வீரர்களான காத்தாயனியர்களும் போகும்போது எதிரிலே அடிமைகள் வரிசை வரிசையாகச் செல்வதைக் கவனித்தார்கள்.
துருக்கிய வீரர்களிடமிருந்து அடிமை வியாபாரிகளால் விலைக்கு வாங்கப்பட்ட இந்த ஜெருசலத்து அடிமைகள் டமாஸ்கஸ் பட்டணத்தில் லாபத்துடன் விற்கப்படுவதற்காக நடத்திச் செல்லப்பட்டார்கள்.
இந்த அடிமைகளைக் கண்டபோது உமாருக்குக் கொரசான் போர்க்களமும் அங்கே தான் சந்திக்க நேர்ந்த அடிமைகளான யார்மார்க்கும் ஸோயி என்ற பெண்ணும் நினைவுக்கு வந்தார்கள்.
ஜெருசலத்தை நோக்கிச் சென்ற அவன் இரவு நெருங்கி வரவே நகருக்கு வெளியில் மாலிக்ஷாவின் தளபதியான அமீர் அஜீஸின் கூடாரத்தில் தங்கினான்.
வேதமோதும் மேடையிலிருந்தபடி பிரார்த்தனையை நடத்தி வைத்த இமாம் அவர்கள் பாக்தாது காலிப்பின் பெயராலும் சுல்தான் மாலிக்ஷாவின் பெயராலும் தொழுகையைத் தொடங்கி வைத்தார்.
முன் சந்தித்த போது பாரசீக மொழியிலே எவ்வளவு இயற்கையாகப் பேசினானோ அவ்வளவு இயற்கையாகத் தன் சொந்தமொழிபோலவே இப்பொழுது அரபு மொழியிலே பேசினான்.
அவன் புன்சிரிப்புடன் அல்லாவின் அருள் நிலைபெறுவதாக நான் என் நண்பனை மீண்டும் சந்திக்கும்படி கூட்டி வைத்த அல்லாவின் புகழ் நிலைபெறுவதாக என்று கூறிவிட்டு இந்தப் பாறைக் கோபுரத்தின் உள்ளே என்ன இருக்கிறது தெரியுமா?
அப்படி அவர் எழும்பிப் போனபோது அவர் கூடவே இந்த பாறையும் போய்விடாமல் தடுப்பதற்காக கபீரியல் தேவதை இந்தப் பாறையை அழுத்திப் பிடித்துக் கொண்டது.
அதன் கைவிரல்கள் பதிந்த இடங்கள்தாம் இந்தப் பாறையின் விளிம்பிலே உள்ள துவாரங்கள் இந்த மாதிரியான அதிசயத் தெய்வீகச் சம்பவங்களை ஹாசன் எடுத்துக் கூறத் தொடங்கியதும் ஆச்சரியத்துடன் நெருங்கி வந்தார்கள் அந்தக் காத்தயானியர்கள்.
அந்த இடம் முழுவதும் நன்றாகத் தெரிந்து வைத்திருந்தவன் போல் அவன் ஒரு மெழுகுவர்த்தியைக் கொளுத்தி அங்கிருந்த முல்லா ஒருவரை ஏவிப் பாறையின் அடிப்புறத்தில் உள்ள குகை வழியாக அனைவரையும் அழைத்து வரச் செய்தான்.
ஹாஸானுடன் கூட வந்த அந்தத் தடிமனிதன் உமாரின் காதில் உலகத்தின் ஆவிகளெல்லாம் தீர்ப்பு நாளன்று ஒன்று கூடும் இடமாக இந்தச் சிறு குகை இருக்குமானால் அத்தனை ஆவிகளும் அணுவினும் சிறியதாக மாறினாலன்றி முடியாது என்று தன் தெய்வீக அவநம்பிக்கையை எடுத்துரைத்தான்.
புனிதம் நிறைந்த இடமான வட்ட அரங்கத்தின் மேல் ஏறி நின்று கொண்டு தன் கையில் இருந்த மெழுகுவர்த்தியை ஓர் உத்தரத்தின் அருகிலே தூக்கிப் பிடித்தான்.
திருத்தூதர் முகமது நபியவர்கள் விண்ணுலகம் ஏறிய பிறகு நீண்ட நாட்களுக்கு முன் இருந்த இஸ்லாமிய காலிப் ஒருவர் இதில் உள்ள வாக்கியங்களைப் பொன்னால் எழுதி வைக்கும்படி உத்தரவிட்டார்.
அதுவே உங்களுக்கு நல்லதாகும் ஹஸான் உமாரின் கையைப் பிடித்துக் கொண்டு இந்தத் திருவாக்கியங்கள் எழுதப்பெற்ற பின்னர் இதைக் கண்டவர்கள் சிலரே இதைப் படித்தவர்கள் மிகமிகச்சிலரே ஆனால் புரிந்து கொண்டவர் யார் இருக்கிறார்கள்?
சுற்றிலும் கூடியிருந்த கூட்டத்தின் நெருக்கடியைப் பொறுக்க முடியாதவனைப்போல உமாரை அழைத்துக் கொண்டு வெளியே வந்த ஹாஸான் அந்த நகரின் சந்து பொந்தெல்லாம் அவனை அழைத்துக் கொண்டு சென்று மற்றவர்கள் கவனிக்கத் தவறிய பல விஷயங்களைக் காண்பித்தான்.
அங்கேயிருக்கிறதே வளைவு அருகிலே ஜன்னல் அங்கேயிருந்து கொண்டுதான் பொண்டியால் பைலேட் என்ற ரோமானிய அரசப் பிரதிநிதி யூதமதக் குருக்களுடன் பேசிக் கொண்டிருந்தான்.
இப்பொழுது அந்தச் சிலுவையைத் தாங்கியிருக்கும் பாறை கிறிஸ்துவர்களால் மறக்கப்பட்ட இடமாகி விட்டது தெருக்களிலே இடிந்து கிடந்த குவியல்களின் மேல் உட்கார்ந்து வம்பளந்து சிரித்துக் கொண்டிருந்த துருக்கியப் போர் வீரர்களைக் கடந்து உமாரைத் தள்ளிக் கொண்டு போன ஹாஸான் மேலும் பேசினான்.
அதுவே உங்களுக்கு நல்லதாகும் என்ற இந்தத் திருமொழியின் உண்மையை அறியாதவர்கள் எப்படி இங்கு அமைதியாக வாழ முடியும் என்று ஹாசான் கேட்டான்.
தீக்கிறையாகிக் கருகிய திருமடங்களையும் இறந்துபோன சுற்றத்தாரை எடுத்துப் புதைத்துக் கொண்டு இருக்கும் ஏழை மக்களை காணும் வாய்ப்பு அவர்களுக்கு இல்லை.
மக்களின் மனத்திலே மூன்று கடவுள்கள் பதிந்திருக்கின்றன என்பதைத்தான் நாம் அறிவோமே யூதர்களின் யஹோலா ஒரு கடவுள் கிறிஸ்தவர்களின் ஆண்டவர் ஒரு கடவுள் குர் ஆன் கூறும் அல்லா ஒரு கடவுள் என்றான் ஹாசானின் கூட வந்த அந்த மனிதன்.
இந்தக் கிறிஸ்தவர்களும் யூதர்களும் இஸ்லாமியர்களும் எல்லோரும் உண்மையைக் கொஞ்சம் உள்ளத்தால் ஆராய்ந்து பார்த்தால் என்ன?
புனிதமான பள்ளியைநோக்கி கூட்டிச் சென்ற அவன் அதற்குச் செல்லாமல் கிழக்குப் புறத்தில் திறந்திருந்த கோட்டை வாசல் வழியாக அழைத்துச் சென்றான்.
களிமண்ணும் கூழாங்கற்களும் நிறைந்து கிடந்த அந்தக் குறுகிய பாதை வழியாக கரிய நிறமுடைய வெள்ளாடுகளையும் செம்மறியாடுகளையும் ஒட்டிக்கொண்டு சில வேடுவர்கள் குதிரை மீது சென்றார்கள்.
அவன் ஆடுகளின் நடுவே நடக்க முயல்வதைக் கண்ட காத்தயானிய வீரர்கள் இருவரும் விரைந்து அந்த ஆடுகளை விலக்கி நடுவிலே ஒரு பாதை ஏற்படுத்திக் கொண்டு சென்றார்கள்.
அதாவது பாவிகளின் பள்ளத்தாக்கு என்று பொருள் எல்லா ஆவிகளையும் அழைத்துத் தீர்ப்பு வழங்கும் நாளன்று எடைபோட்டுப் பார்க்கும் பொழுது பாவம் செய்தவர்கள் என்று தீர்மானிக்கப்படும் ஆட்களின் ஆவிகள் இந்தப் பள்ளத்தாக்கின் வழியாகத்தான் செல்லும் என்று இஸ்லாமிய முல்லாக்கள் கூறியிருக்கிறார்கள்.
அந்தக் கிழவர்கள் ஒருவர் முதுகை ஒருவர் பிடித்துக் கொண்டபடி தட்டுத் தடுமாறி மேலும் கீழும் தலையைத் திருப்பிக் கொண்டு கீழேயுள்ள பள்ளத்தாக்கை நோக்கி வரிசையாகச் சென்று கொண்டிருந்தார்கள்.
அந்த மதங்களெல்லாம் மனிதனின் அறிவைக் குறிப்பிட்ட அளவுதாம் ஒளி பெறச் செய்தன என்றும் ஆதம் நோவா இப்ராகிம் மூசா இயேசு முகமது என்ற ஆறு தீர்க்க தரிசிகளும் காட்டாத ஒரு பேருண்மையை முடிவான அசல் உண்மையைக் காட்ட ஏழாவது தீர்க்கதரிசி ஒருவர் நிச்சயமாகப் பிறந்து வருவார் என்றும் கூறினான்.
அந்தத் தீர்க்கதரிசி தாம் தோன்ற வேண்டிய காலம் வருவதற்கு முன்னும் நம் கூடவேயிருந்து வந்திருக்கிறபடியால் நாம் அவரைத் தெரிந்து கொள்வோம்.
அவரே மாதி அவரே நாம் அறியாமலே எதிர்பார்த்துக் கொண்டிருக்கும் தேவதூதர் மாதி மாதி என்ற அந்தப் புனிதமான தீர்க்கதரிசி மூசா நபியவர்களின் வெள்ளிய கை மரக் கிளையிலிருந்து வளியில் நீட்டிக் கொண்டு வந்த காலத்திலும் பிறகு இயேசுநாதர் இந்த உலகத்திலே உயிர் வாழ்ந்த காலத்திலும் கூட இருந்திருக்கிறார்.
அவர்களின் பின்னே யாரோ வந்து நிற்பது போல் காலடிச் சத்தம் கேட்டதும் அவ்வளவு நேரமும் இவர்கள் பேச்சைக் கவனியாமலே அரைத் தூக்கத்தில் உட்கார்ந்திருந்த காத்தயானியக் காவல் வீரர்களிலே ஒருவன் வந்து நின்று நேரமாகிவிட்டது கூடாரத்திற்குத் திரும்ப வேண்டும் என்று உமாரை அழைத்தான்.
தன் கூடாரத்திலே உணவு உண்டு ஓய்ந்திருந்த அந்த வேளையிலும் உமாரின் நினைவிலே ஆலிவ் முடியில் உடகார்ந்து கொண்டிருக்கையிலே கண்ட அந்த அந்திவானத்தின் அழகு நின்று கொண்டிருந்தது.
அக்ரோனோஸ் நரைத்த தன் தாடியைத் தடவிக் கொண்டே அவன் பைத்தியம் போல் உளறலாம் ஆனால் நான் சந்தித்த பல மனிதர்களிலே மற்றவர்கள் யாரையும் காட்டிலும் பல விஷயங்கள் தெரிந்தவனாக இருக்கிறான் ஹாஸான் அவனுடைய இந்தச் செய்தியை நம்புபவர்களும் பலர் இருக்கிறார்கள்.
மீஷித் நகரத்துத் துணி வியாபாரி அப்துல் சையித் என்பவன் நிசாப்பூரிலே வேறொரு மனைவியைத் தேடிக் கொண்டதாகப் பல மாதங்களுக்கு முன் நான் கேள்விப் படநேர்ந்தது.
அவளைப் பற்றி ஏதாவது தெரிந்து கொள்ளவாவது முடியும் நீ எனக்கு இரண்டு பரிசுகள்கொண்டு வந்திருக்கிறாய் என்னிடமிருந்து உனக்கு என்ன கிடைக்கவேண்டும்.
திடீரென்று ஏதோ நினைவு வந்தவன்போல உமார் தனக்கு நிசாமிடமிருந்து வந்த கடிதங்கள் வைத்திருக்கும் பெட்டியிலிருந்து ஒரு கடிதத்தை எடுத்தான்.
மாதி என்ற ஒரு புதிய தேவதூதர் பிறக்கப் போவதாகவும் அவர் இஸ்லாமிய மதக் கோட்பாடுகளையும் அரசுகளையும் அகற்றிவிடுவாரென்றும் அவர்களுடைய அந்தப் புதிய மதம் உலகத்தின் ஏழாவது மதமாகவும் கடைசி மதமாகவும் விளங்குமென்றும் அந்தக் கூட்டத்தில் பிரசாரம் செய்து வருவதைச் சுட்டிக் காட்டியிருந்தார்.
கொரசானிய பூமியிலே மறைந்து கிடக்கும் அந்தப் புதிய தீர்க்கதரிசி என்று சொல்லப்படும் மாதியைப் பின்பற்றுவோர் என்று தம்மை அழைத்துக் கொள்ளும் அந்தக் கூட்டத்தார் மக்களிடையே மறைமுகமாகப் பிரச்சாரம் செய்து வருவதையும் அவர்கள் பிரார்த்தனை நடத்தும்போதும் பொய்யான விஷயங்களைப் பற்றிப் போதிக்கும்போதும் வெள்ளை அங்கி அணிந்திருப்பார்களென்றும் அல்லா இவர்களை மீளாத நரகத்தில் ஆழ்த்த வேண்டுமென்றும் குறிப்பிட்டு நிசாம் அந்தக் கடிதத்தை எழுதி உமாருக்கு எச்சரிக்கை செய்திருந்தார்.
நிசாம் மட்டும் இதைக் கண்டால் இது யாரிடமிருந்து கிடைத்ததென்று தெரிந்தால் வருகிற கோபத்தில் அப்படியே எரிகிற நெருப்பில் போட்டுக் கொளுத்திச் சாம்பலாக்கியிருப்பார்.